**Ministru kabineta rīkojuma projekta**

**„Par finanšu līdzekļu piešķiršanu Valkas novada pašvaldībai no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu sākotnējās ietekmes novērtējuma ziņojuma (anotācijas) kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Saskaņā ar Ministru kabineta 2018. gada 17. jūlija noteikumiem Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas”.2. Valkas novada pašvaldības 2019. gada 16. jūlija vēstule Nr. 3-9/19/954 “Par līdzekļiem neparedzētiem gadījumiem”. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Valkas novada pašvaldības iesniegto informāciju, 2019. gada 31. maijā Valkas novada pašvaldībai piederošajā īpašumā kokapstrādes ražošanas nedzīvojamā ēkā Tālavas ielā 12, Valkā notika ugunsgrēks.Ugunsgrēka rezultātā kokapstrādes ražošanas nedzīvojamai ēkai Tālavas ielā 12, Valkā cieta jumta segums 820 m2 platībā, jumta konstrukcijas, griestu pārsegums, atsevišķas starpsienas, logi un pirmā stāva grīdas segums. Ņemot vērā, ka ēkas konstrukcijas ir atsegtas ugunsgrēka rezultātā, tās pakļautas klimata, sevišķi lietus ūdens, iedarbībai. Minēto ēku šobrīd nav iespējams ekspluatēt, un tā uzskatāma par vidi degradējošu objektu.Valkas novada pašvaldība skaidro, kādēļ sākotnēji  jumta konstrukciju nomaiņas izmaksu tāmes 3. un 4.punkta aprēķinos norādīts, ka degusī zona ir 557 m2, bet pēc lūguma tāmi sadalīt divās daļās - degusī zona norādīta 820 m2.Valkas novada pašvaldība norāda, ka sākotnēji, kad tika sastādīta tāme, Valkas novada dome bija pārliecināta, ka no valsts budžeta programmas “Līdzekļiem neparedzētiem gadījumiem” visas jumta izbūves izmaksas tiks kompensētas proporcionāli, tai skaitā, arī ugunsgrēkā necietušajā daļā. Ar šādu mērķi arī strādāja tāmētājs, precīzi izmērot tieši ugunsgrēkā cietušās konstrukcijas, tādējādi aprēķinot, ka konstrukcijas cietušas 557 m2 apmērā, ko arī norādīja tāmē. Pēc Valkas novada domes lūguma sadalīt tāmi 2 daļās, kurās atsevišķi tiek nodalīti būvdarbi, kas veicami ugunsgrēka seku novēršanai, un atsevišķi būvdarbi pārējo konstrukciju nomaiņai, kurām nav tiešas ugunsgrēka ietekmes, ugunsgrēkā cietušo konstrukciju nomaiņas apjoms palielinājās līdz 820 m2. Šāds aprēķins izveidojās tādēļ, ka iepriekš tika rēķināts, ka, ja spāres vai latas viens gals ir apdedzis, tad ugunsgrēkā cietušās lata vai spāre tika izmērīta tikai degšanas platībā, nerēķinot neapdegušo daļu. Ja sadala būvdarbus divās daļās, tad vienā no daļām ir jāparedz apdegusī spāre vai lata, kura ir jānomaina visā garumā. Līdz ar to nomaināmo materiālu skaits pēc apjoma palielinās tieši ugunsgrēkā cietušajā daļā, jo nevar nomainīt tikai apdegušo galu, nenomainot visu detaļu. Šī iemesla dēļ arī degšanas rezultātā cietušais apjoms palielinājās.Valsts ugunsdzēsības un glābšanas dienesta sastādītajā aktā norādītā degšanas platība ir 350 m2, kas ir ievērojami mazāk kā cietušie 820 m2, kas norādīti tāmē. Bet jāņem vērā, ka aktā ir norādīta degšanas platība ēkā, bet ēkai ir divslīpu jumts, kurš cietušo platību divkāršo. Dzēšanas laikā arī tika sabojāts ievērojami lielāka jumta platība, bojājumi ir tieši saistīti ar ugunsgrēku, kaut netiek ierēķināti degšanas platībā.Valkas novada pašvaldība lūdz pievērst uzmanību arī fotogrāfijām, kurās redzams, ka ugunsgrēka laikā ēkai ir bojāta lielākā daļa no jumta platības, bet jumta kopējā platība ir 1340 m2.Līdz ar to, lai novērstu 2019. gada 31. maijā kokapstrādes ražošanas nedzīvojamā ēkā Tālavas ielā 12, Valkā notikušā ugunsgrēka radīto zaudējumu novēršanu nepieciešams veikt ugunsgrēkā radīto būvgružu un atkritumu demontāžu un utilizāciju, bojātā koka pārseguma atjaunošanu, bojātās grīdas nomaiņu, bojāto logu nomaiņu, griestu atjaunošanu vietās, kur tika bojāts pārsegums, pārseguma siltināšanu, pilnīgi visu jumta konstrukciju un jumta seguma maiņu, kā arī lietus ūdens noteksistēmas atjaunošanu.Pamatojoties uz Valkas novada pašvaldības iesniegtajiem izmaksu apliecinošajiem dokumentiem, lai segtu izdevumus, kas saistīti ar 2019. gada 31. maijā notikušā ugunsgrēka radīto zaudējumu novēršanu – kokapstrādes ražošanas nedzīvojamās ēkas Tālavas ielā 12, Valka atjaunošanai kopā ir nepieciešami finanšu līdzekļi 158 144 euro apmērā. Pašvaldība apņemas nodrošināt līdzfinansējumu 47 443 euro apmērā, kas ir 30 procenti no postījumu novēršanai nepieciešamās summas. Līdz ar to no valsts budžeta programmas „Līdzekļi neparedzētiem gadījumiem” nepieciešami finanšu līdzekļi 110 701 euro apmērā.Ministru kabineta rīkojuma projekts „Par finanšu līdzekļu piešķiršanu Valkas novada pašvaldībai no valsts budžeta programmas „Līdzekļi neparedzētiem gadījumiem”” paredz Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Vides aizsardzības un reģionālās attīstības ministrijai 110 701 euro pārskaitīšanai Valkas novada pašvaldībai, lai segtu izdevumus, kas saistīti ar 2019. gada 31. maijā notikušā ugunsgrēka radīto zaudējumu novēršanu – kokapstrādes ražošanas nedzīvojamās ēkas Tālavas ielā 12, Valka atjaunošanai.Vides aizsardzības un reģionālās attīstības ministrijai minēto finansējumu pārskaitīt Valkas novada pašvaldībai pēc tam, kad pašvaldība būs iesniegusi attiecīgus dokumentus (līgumu, rēķinu kopijas), kas apliecina, ka tā ir nodrošinājusi ne mazāk kā 30 procentu no finansējuma, kas nepieciešams, lai segtu izdevumus, kas saistīti ar 2019. gada 31. maijā notikušā ugunsgrēka radīto zaudējumu novēršanu – kokapstrādes ražošanas nedzīvojamās ēkas Tālavas ielā 12, Valka atjaunošanai. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| *1* | *2* | *3* | *4* | *5* | *6* | *7* | *8* |
| 1. Budžeta ieņēmumi |  0 |  0 | 0  | 0  | 0  | 0  | 0  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 | 0  | 0  | 0  | 0  | 0  |
| 1.2. valsts speciālais budžets |  0 |  0 | 0  | 0  | 0  | 0  | 0  |
| 1.3. pašvaldību budžets |  0 |  0 | 0  | 0  | 0  | 0  | 0  |
| 2. Budžeta izdevumi |  0 |  +110701 | 0  | 0  | 0  | 0  | 0  |
| 2.1. valsts pamatbudžets |  0 |  +110701 | 0  | 0  | 0  | 0  | 0  |
| 2.2. valsts speciālais budžets |  0 |  0 | 0  | 0  | 0  | 0  | 0  |
| 2.3. pašvaldību budžets |  0 |  0 | 0  | 0  | 0  | 0  | 0  |
| 3. Finansiālā ietekme |  0 |  -110701 | 0  | 0  | 0  | 0  | 0  |
| 3.1. valsts pamatbudžets |  0 |  -110701 | 0  | 0  | 0  | 0  | 0  |
| 3.2. speciālais budžets |  0 |  0 | 0  | 0  | 0  | 0  | 0  |
| 3.3. pašvaldību budžets |  0 |  0 | 0  | 0  | 0  | 0  | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  +110701 | X  | 0  | X  | 0  | 0  |
| 5. Precizēta finansiālā ietekme | X |  0 | X  | 0  | X  | 0  | 0  |
| 5.1. valsts pamatbudžets |  0 | 0  | 0  | 0  |
| 5.2. speciālais budžets |  0 | 0  | 0  | 0  |
| 5.3. pašvaldību budžets |  0 | 0  | 0  | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 7460 Pārējie valsts budžeta uzturēšanas izdevumu transferti pašvaldībām. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Vides aizsardzības un reģionālās

attīstības ministrs J.Pūce

Vaivode, 66016749

solvita.vaivode@varam.gov.lv

Brunava, 67026442

maija.brunava@varam.gov.lv